lv de lv id lt lv fr lv ru az lv en en id lv fr nl fr ca lv en lv lv lv eo nb en en eo lv lv lv lv es tr uk es en lv lv lv lv it lv hbs_lat lv ca lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en lv lv lv en lv lv fr lv lv de lv es de lv lv lv en lv es lv es de lv es lv es en lv lv lv lv de lv lv sv lv lv eo lv lv en lv es en lv lv lv es sv lv lv de lv lt lv es lv en lv lv es sv lv es lv es sv lv ru pl ru ru ru ru ru ru lv lt lv sv lv de sk en sk hbs_lat lv lv sk hbs_lat uk en en lv id es es en lt lv lv
Dators produktīvam darbam birojā un mājās – Huawei MateBook D16
Jānis Vēvers, Tehnoloģiju apskatnieks, žurnālists
2022. gada 16. augusts 09:28
Ja nu pāris pēdējie gadi ir pamainījuši kaut ko mūsu skatījumā uz datoriem, tad tas noteikti ir saistīts ar ierīces spēju parādīt mūs citiem un rādīt citus mums. Citiem vārdiem sakot, stundām ilgi veroties uz kustīgām cilvēku galvām, biežāk nekā jebkad aizdomājāmies par to, cik liela nozīme ir labai tīmekļkamerai, ekrānam un stabilam interneta pieslēgumam. Kurš gan nepamanījās iekulties neveiklā situācijā, kad tiešsaistē "sastinga" ar ne īpaši glītu grimasi? Un kuram gan patika skatīties uz miglainām kolēģu sejām vājo tīmekļkameru dēļ.
Valsts prezidenta Egila Levita paziņojums par līdzdalību vēlēšanās
Cik ābolu dienā drīkstam notiesāt ar sēkliņām?
Miķeļdienu svinot: ķirbis no kūkām un kēksiem līdz maizei un vafelēm
Seksologs Vāvere atklāj, kas patiesībā satrauc Latvijas iedzīvotājus seksā
Kam topošā Itālijas premjere līdzināsies vairāk: Musolīni vai Trampam?
Krītoties Ķīnas juaņas vērtībai, Krievija zaudējusi miljardiem dolāru vērtas rezerves
Kompakts, bet ar lielu ekrānu
Viss sākas ar izmēru. Huawei šim klēpjdatoram izvēlējies nestandarta gabarītu 16 collu ekrānu ar 16:10 malu attiecību. Tas nozīmē, ka ekrāns ir mazliet «pastiepts uz augšu» jeb vertikālā virzienā. Līdz ar to displejā satilpināti papildu attēlu veidojošie pikseļi. Proti, šādā formātā Full HD izšķirtspējas standartā ir nevis ierastie 1920 x 1080 punkti, bet gan 1920 x 1200. Pats LCD tehnoloģijas displejs ir kvalitatīvs, taču ne tik iespaidīgs kā OLED ekrāni. Šis spēj saģenerēt aptuveni 300 nitu spilgtumu. Taču
kontrasti ir labi un arī zem tiešiem saules stariem ar to var darboties tīri labi, ja tiek iestatīts maksimālais spilgtuma līmenis. Par krāsām būtu grēks sūdzēties. MateBook D16 spēj attēlot visu sRGB krāsu paleti.
Pagarināts ekrāns gan nenozīmē, ka MateBook D16 būtu neadekvāts milzenis. Patiesībā tas ir pat mazāks nekā dažus gadus veci 15,6 collu datori. Kompaktums, protams, panākts ar pragmatisku vietas izmantošanu. Plašo ekrānu ieskauj tikai dažus milimetrus platas apmales un arī neizmantojamā melnā svītra displeja malās ir pavisam niecīga. Tādējādi
inženieri panākuši, ka 90% no visa vāka laukuma ir ekrāna izmantojamā daļa, turklāt vēl šaurajā līnijā atrasta vieta labākai tīmekļkamerai nekā vairumam citu datoru.
Kamera filmē 1080 rindu izšķirtspējā un rezultāts ir acīmredzams. Tieši tāpat kā senam HD standarta televizoram noliekot blakus jaunāku ar Full HD izšķirtspēju. Attēls ir gaišāks, detalizētāks un strauju kustību brīžos mazāk miglojas.
Pie tam mākslīgā intelekta risinājums liek kamerai šķietami staigāt līdzi lietotājam. Tas pamaina filmēšanas slīpumu, lai saimnieks atrastos kadra centrā, kā arī piedāvā aktivizēt virtuālo fonu, lai aiz muguras notiekošais citu sapulces dalībnieku acīm paliktu apslēpts.
Piestrādāts arī pie skaņas risinājuma. Četru mikrofonu sistēma uztver 360 grādu skaņu pat piecu metru attālumā un noslāpē traucējošos trokšņus.
Ja piedalāties sapulcē un fonā sarunājas kolēģi vai kādam iezvanās telefons, apspriedes dalībniekus šīs skaņas netraucēs.
Otrā virzienā skaņa gan varēja būt mazliet spēcīgāka. Tā izplūst caur divām uz leju vērstām atverēm, kas atrodas stūros zem plaukstu atbalsta vietām, tādēļ neveidojas apjomīgs skanējums. Iespējams, pavēršot skaļruņus pret lietotāju, izdotos iegūt labāku rezultātu.
Kopumā 1,7 kilogramus smagais un 1,84 centimetrus plānais MateBook D16 ieturēts minimālisma garā. Tā metāla korpuss nav izdaiļots ar uzkrītošiem dizaina akcentiem, ja tādiem nepieskaita spīdīgus burtus ar zīmola nosaukumu uz vāka.
Zem tā ir vien pilnizmēra tastatūra ar pilnu fizisko ciparnīcu labajā pusē. Tas patiks visiem ar cipariem strādājošajiem. Apgaismojamās plastmasas pogas ir gana lielas, ar pietiekamām atstarpēm. Tās viegli padodas pieskārienam, uzreiz noreaģē uz komandu, jo mērojamais ceļš signāla nodošanai ir vien pusotrs milimetrs, un arī strādā patīkami klusi. Var droši darboties arī vēlākās vakara stundās vai agrā rītā, neriskējot pamodināt mājiniekus.
Zinot, ka intensīviem rakstītājiem taustiņi mēdz ātri pazaudēt uzkrāsotos burtus, Huawei pogas krāsojis vairākos slāņos. Pat ja virsējais noberžas, simbols vēl ir labi redzams.
Zem tastatūras ir plašs skārienpaliktnis, kuru arī var uzslavēt par kluso darbošanos. Ja vien neesat skaļu klakšķu cienītājs un nevēlaties visam birojam demonstratīvi rādīt, cik azartiski strādājat, tad šis klēpjdators būs pa prātam.
Vienīgais ārpus tastatūras izvirzītais elements ir ieslēgšanas poga ar integrētu pirkstu nospiedumu lasītāju. Dizaineri nav pat izpildījušies ar līnijām, padziļinājumiem, izcēlumiem vai neparastu apdares formu. Viss ir klasiski, pat askētiski.
Iespaidīga jauda darbam un izklaidei
Veiktspējas ziņā dators ir diezgan labi sagatavots biroja darbu veikšanai. TVNET rīcībā pabijušais modelis ir aprīkots ar 12. paaudzes Intel Core i5 procesoru un 16 GB operatīvo atmiņu un 512 GB datu krātuvi. Ja uztveram šo kā darba un mācību datoru, tad šāda kombinācija ir visnotaļ saprātīga. Datorspēļu cienītājiem gan labāk uzreiz raudzīties specializēto ierīču virzienā, jo Intel Iris Xe integrētā grafiskā karte noteikti nav paredzēta dinamiskām virtuālajām izklaidēm.
Lai arī MateBook D16 plānajā korpusā ir tikai 6 pieslēgvietas ar tām pilnībā pietiek visu nepieciešamo aksesuāru pievienošanai. Labajā malā mājo divas lielās USB-A ligzdas – 2.0 un 3.2 Gen 1, bet kreisajā ir 3,5 mm austiņu pieslēgvieta, HDMI 2.0 un divas USB-C, kas izmantojamas arī uzlādei. Līdz ar to
komplektā iekļauts arī kompakta izmēra lādētājs, ko ļoti novērtēs mobila dzīvesveida piekritēji. Īpaši tad, ja kopā ar datoru jādodas ceļā ar lidmašīnu, līdzi ņemot vien rokas bagāžu.
Jāuzsver, ka komplektā iekļautais lādētājs nodrošina 65W uzlādes jaudu, tādēļ 60 Wh baterija tiek pilnībā piepildīta aptuveni stundas laikā.
Tiesa, lielais ekrāns un jaudīgais procesors diezgan jūtami plucina šos krājumus. Mūsu izmēģinājos normālā lietošanas ritmā baterija iztukšojās vidēji 7-8 stundu laikā.
Vairāki iepriekš izmēģinātie Huawei klēpjdatori bez grūtībām tika pāri 10 stundu atzīmei. Tas nozīmē vien to, ka MateBook D16 lietotājiem ātrās uzlādes risinājumu nāksies izmantot vismaz pāris reižu dienā.
Vēl divas ievērības cienīgas lietas ir inovatīvā metalīna antena un Super Device risinājums. Korpusā iestrādātā antena parūpējas par stabilu interneta pieslēgumu gadījumos, kad signāls tiek traucēts. Iemesli var būt gan pārāk liels attālums līdz rūterim, traucējošas sienas vai pārāk daudz konkurējošas ierīces.
Ražotājs apgalvo, ka vāja signāla apstākļos metalīna antena paaugstina datu lejupielādes ātrumu pat par 55%.
Savukārt Super Device ir mēģinājums visas lietotāja rīcībā esošās Huawei ierīces savienot vienā superierīcē. Ja vien lietojat šī paša zīmola viedtelefonu vai planšeti, informācijas apmaiņa starp iekārtām ir ārkārtīgi parocīga, kā failu aizvilkšana no vienas mapes uz citu. Ja nevarat atcerēties, kurā ierīcē ir vajadzīgais dokuments, bilde vai video, atliek vien ierakstīt nosaukumu meklētājā un dators parādīs, kur tas atrodas.
Ņemot vērā Huawei MateBook D16 cenu, tas ir saprātīga izvēle gan strādājošajiem, gan studentiem, gan vecāko klašu skolēniem. Labi aprīkotu, kompaktu klēpjdatoru ar metāla korpusu par 799 eiro mūsdienās jau nākas krietni pameklēt. Turklāt, pērkot datoru līdz 11.septembrim, dāvanā līdzi nāk Huawei Mateview SE monitors.
Raksts tapis sadarbībā ar Huawei Latvija.
Krītoties Ķīnas juaņas vērtībai, Krievija zaudējusi miljardiem dolāru vērtas rezerves
ES: "Nord Stream" noplūdes nav nejaušība
Krievijas vainošana "Nord Stream" noplūdēs esot absurda, paziņo Kremlis
TVNET skaidro Ar cik dārgu ziemu varam rēķināties?
Krītoties Ķīnas juaņas vērtībai, Krievija zaudējusi miljardiem dolāru vērtas rezerves
Vēsturnieks Jelgavas novadā uzbūvē energoefektīvu salmu māju
TVNET skaidro Ar cik dārgu ziemu varam rēķināties?
Latvijā paredzētais energoatbalsts ir viens no lielākajiem ES, pauž Kariņš un Levits
Aģentūra: Eiropa tiks galā ar gaidāmo ziemu arī bez Krievijas gāzes
Rīgas lidostā samazinās apgaismojumu un apkures temperatūru
Krievijas vainošana "Nord Stream" noplūdēs esot absurda, paziņo Kremlis
"airBaltic" piedāvās lidojumus 18 jaunos maršrutos
Eiropas Rekonstrukcijas un attīstības banka samazinājusi Latvijas ekonomikas izaugsmes prognozi
Blinkens sola ASV atbalstu Eiropai pēc "Nord Stream" noplūdēm
Apsteidzot Geitu un Bezosu, Masks kļūst par bagātāko amerikāni
7 cerību stariņi tumsā jeb pozitīvas tendences drūmajā ekonomiskajā perspektīvā
"Nav šaubu, ka bija sprādzieni." Zviedrijas medijā izskan jauna versija par "Nord Stream" gāzes noplūdēm
Noplūdes "Nord Stream" varētu būt sabotāža, apgalvo Vācijas laikraksts
Jaunākās tendences darbinieku labklājības jomā Baltijā
"Rīgas siltums" apkuri Rīgā pieslēdzis ap 400 ēkām; RNP klienti apkuri vēl nepieslēdz
Valdība sniegs papildu atbalstu iedzīvotājiem un uzņēmējiem ziemas sezonā
Latvijā palielinājies saražotā un patēriņam nodotā alkohola apjoms
"Latvenergo": Līdz septembra vidum iepildītā gāze Eiropas krātuvēs nosedz trešdaļu no ES patēriņa ziemā
Video Gāzesvados "Nord Stream" un "Nord Stream 2" atklātas trīs noplūdes Baltijas jūrā
OбъяcHяeT TVNET Ha Hackoлbko дoporyю зиMy Mы MoжeM paccчиTыBaTb?
CoaBTop бecTceллepa "Ckaзkи Ha Hoчb для юHыx бyHTapok" o фeMиHизMe, дeTяx и BoйHe
KTo BзopBaл "CeBepHый пoTok"? EBpoпa paccлeдyeT MeraдиBepcию Ha rлaBHoM raзoпpoBoдe из Poccии
BoopyжeHHый дo зyбoB poccияHиH: ПpeMbep ЭcToHии - rлaBHaя yrpoзa бeзoпacHocTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa